2002. aasta Prantsusmaa presidendivalimised

2002. aasta Prantsusmaa presidendivalimised toimusid kahes voorus 21. aprillil ja 5. mail.

Ametis olev keskparempoolne president Jacques Chirac kandideeris teiseks ametiajaks. Alates 1997. aastast oli Prantsusmaal olnud nn poliitiline vabaabielu (cohabitation) peale vasakpoolsete valimisvõitu, kui Chirac oli sunnitud peaministriks nimetama sotsialist Lionel Jospini. 2000. aasta referendumiga kärbiti presidendi ametiaja pikkust seitsmelt aastalt viiele.

Chirac keskendus tugevale majandusele (suuresti mõjutamata majanduslangustest USAs ja Saksamaal), lisaks oli põhiteemaks meedias kuritegevus, keskendudes nooremate ja eriti immigrantide kuritegevusele, kritiseerides Jospini valitsust "leebuses" kurjategijate suhtes.

Kommentaatorid ennustasid, et teine voor tuleb tasavägine Chiraci ja Jospini vahel. Esimeses voorus aga kandideeris 16 kandidaati. Paljud olid vasakpoolsed kandidaadid, kes tahtsid oma profiili tõsta, kuid teises voorus plaanisid toetada Jospini. Irooniliselt võttis see Jospinilt palju hääli ära ja ta jäi teisest voorust välja, saades ligi 200 000 häält vähem kui äärmusparempoolne Jean-Marie Le Pen.

Chirac oli parasjagu uurimise all Pariisi linnapeana kordasaadetud korruptsioonisüüdistuse eest, kuid presidendina oli ta kuni ametist lahkumiseni immuunne. Teises voorus ei jäänudki vasakpoolsetel muud üle kui vastumeelselt toetada Chiraci, kes võitis ülekaalukalt. Enne teist vooru levisid plakatid "Hääleta petturi, mitte fašisti poolt" ("Votez escroc, pas facho!").
KandidaatPartei1. voor2. voorHääli %Hääli %Jacques ChiracKogunemine Vabariigi EestRPR5 665 85519,8825 537 95682,21Jean-Marie Le PenRahvusrinneFN4 804 71316,865 525 03217,79Lionel JospinSotsialistlik ParteiPS4 610 11316,18François BayrouÜhendus Prantsuse Demokraatia eestUDF1 949 1706,84Arlette LaguillerTööliste VõitlusLO1 630 0455,72Jean-Pierre ChevènementKodanike LiikumineMDC1 518 5285,33Noël MamèreRohelisedLV1 495 7245,25Olivier BesancenotRevolutsionäärne Kommunistlik LiigaLCR1 210 5624,25Jean Saint-JosseJahtimine, Kalapüük, Loodus, TraditsioonCPNT1 204 6894,23Alain MadelinLiberaalne DemokraatiaDL1 113 4843,91Robert HuePrantsuse Kommunistlik ParteiPCF960 4803,37Bruno MégretRahvuslik Vabariiklik LiikumineMNR667 0262,34Christiane TaubiraVasakradikaalne parteiPRG660 4472,32Corinne LepageKodakondsus, Tegevus, Osalus 21. sajandilCAP21535 8371,88Christine BoutinSotsiaalvabariiklaste FoorumFRS339 1121,19Daniel GlucksteinTöölisparteiPT132 6860,47Kokku28 498 47110031 062 988100Kehtivaid hääli28 498 47196,6231 062 98894,61Rikutud ja tühje hääli997 2623,381 769 3075,39Osalejaid29 495 73371,6032 832 29579,71Mitteosalejaid11 698 95628,408 358 87420,29Registreeritud valijaid41 194 68910041 191 169100Allikad: Kandidaadid, esimese vooru tulemused, teise vooru tulemused

 Viited 

Kategooria:Prantsusmaa presidendivalimised
Prantsusmaa presidendivalimised